1981R2191 — DA — 01.09.2005 — 007.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 2191/81

af 31. juli 1981

om støtte til smør, som købes af institutioner eller samfund, der ikke arbejder med gevinst for øje

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter ( 1 ), senest ændret ved akten vedrørende Grækenlands tiltrædelse, særlig artikel 12, stk. 3, og artikel 28,

under henvisning til Rådets forordning (EØF) nr. 878/77 af 26. april 1977 om de vekselkurser, der skal anvendes inden for landbrugssektoren ( 2 ), senest ændret ved forordning (EØF) nr. 850/81 ( 3 ), særlig artikel 4, stk. 3, og

ud fra følgende betragtninger:

Ved Rådets forordning (EØF) nr. 1723/81 af 24. juni 1981 om fastsættelse af generelle regler vedrørende foranstaltninger med henblik på at opretholde smørforbruget for visse forbrugergrupper og industrier ( 4 ) åbnes der mulighed for at yde støtte til smør på markedet, for at især institutioner og samfund, der ikke arbejder med gevinst for øje, kan købe disse produkter til nedsat pris;

den nuværende markedssituation for smør, der er præget af forholdsvis små offentlige lagre, vil i en nær fremtid medføre suspension af salg af smør fra offentlige lagre i henhold til Kommissionens forordning (EØF) nr. 1717/72 af 8. august 1972 om salg af smør til nedsat pris til insitutioner (SIC! institutioner) eller samfund, der ikke arbejder med gevinst for øje ( 5 ), senest ændret ved forordning (EØF) nr. 3474/80 ( 6 ); i denne situation bør forordning (EØF) nr. 1723/81 om fastsættelse af en støtte til smør, der købes af institutioner og samfund, der ikke arbejder med gevinst for øje, anvendes;

det er dog kun nødvendigt at yde støtte til smør, der opfylder betingelserne for første kvalitet som omhandlet i artikel 1, stk. 3, litra b), i Rådets forordning (EØF) nr. 985/68 af 15. juli 1968 om fastsættelse af almindelige regler for interventionsforanstaltninger på markedet for smør og fløde ( 7 ), senest ændret ved akten vedrørende Grækenlands tiltrædelse; af kontrolgrunde bør støtten forbeholdes det smør, der i modtagerens medlemsstat købes hos en i denne medlemsstat godkendt leverandør;

det bør sikres, at støtte efter denne forordning ikke ydes samtidig med støtte til direkte forbrug i henhold til Rådets forordning (EØF) nr. 1269/79 af 25. juni 1979 ( 8 ), senest ændret ved forordning (EØF) nr. 854/81 ( 9 ), eller samtidig med nedsættelse af den særlige importafgift i henhold til Rådets forordning (EOF) nr. 858/81 af 1. april 1981 ( 10 ) for så vidt angår newzealansk smør, som afsættes i Det forenede Kongerige;

for at lette kontrollen bør det fastsættes, hvilke oplysninger der skal anføres på emballagen til smør, hvortil der ydes støtte;

medlemsstaterne bør give Kommissionen meddelelse om gennemførelsesbestemmelserne til de i denne forordning fastsatte foranstaltninger;

i artikel 4, stk. 1, i forordning (EØF) nr. 878/77 er det fastsat, at bestemmelserne i Rådets forordning (EØF) nr. 1134/68 af 30. juli 1968 om fastsættelse af reglerne for anvendelse af forordning (EOF) nr. 653/68 om betingelserne for ændring af værdien af den for den fælles landbrugspolitik anvendte regningsenhed ( 11 ) finder anvendelse, for så vidt angår incidensen på de rettigheder og forpligtelser, der gælder på tidspunktet for ændringen af en repræsentativ kurs; ifølge artikel 4, stk. 2, i forordning (EØF) nr. 1134/68 betales de der anførte beløb ved anvendelse af den omregningskurs, der er gældende på tidspunktet for forretningens eller en del af forretningens gennemførelse; ifølge artikel 4, stk. 3, i forordning (EOF) nr. 878/77 kan ovennævnte bestemmelser dog fraviges; ved omregning til national valuta af den i denne forordning fastsatte støtte bør den repræsentative kurs anvendes, der gælder den første dag i den måned, som det bevis, der giver ret til støtte, gælder for;

de i denne forordning fastsatte foranstaltninger er i overensstemmelse med udtalelse fra Forvaltningskomiteen for Mælk og Mejeriprodukter —

UDSTEDT FØLGENDE FORORDNING: